M. Landeka

Foto: Ilustracija CROPIX

Po nalogu tužitelja iz Posebnog odjela za ratne zločine Tužiteljstva BiH, policijski djelatnici SIPA, na području Zenice, rano jutros, lišili su slobode osumnjičenog Jasmina Čolomana, rođenog 10. rujna 1975. godine u Zenici, državljanina BiH.Osumnjičeni je pod istragom i osumnjičen je da je kao pripadnik Diverzantskog voda 7. muslimanske brigade Armije RBiH, na području Viteza, u vrijeme sukoba između Armine RBiH i HVO-a postupao protivno pravilima Ženevske konvencije o zaštiti civilnih osoba za vrijeme rata.U vrijeme izvršenja zločina, osumnjičeni je bio stariji maloljetnik. On je osumnjičen da je dana 24. travnja 1993. godine, u mjestu Počulica, općina Vitez, zajedno sa još jednim pripadnikom Armije RBiH, došao do Društvenog doma, u kojem su bili smješteni zatočeni civili hrvatske nacionalnosti.Nakon toga, osumnjičeni je naoružan automatskom puškom, nakon što mu je čuvar objekta odbio dati ključeve, ispalio više rafala kroz zatvorena vrata, te ubio tri osobe hrvatske nacionalnosti, a devet osoba je ranio, među kojima i bilo nekoliko žena koje su bile zatočene u tom objektu, te se nakon toga automobilom udaljio sa mjesta događaja.Osumnjičeni se tereti da je počinio kazneno djelo ratnog zločina protiv civilnog stanovništva.Nakon lišenja slobode, osumnjičeni će biti predat postupajućem tužitelju, koji će ispitati osumnjičenog te nakon toga donijeti odluku o pokretanju prijedloga za određivanje mjere pritvora, priopćeno je iz Tužiteljstva BiH.